Over 5.000 personer har fått godkjent søknad om personlig bilskilt, og hele 14.000 har søkt.

For mange av dem kan det kanskje komme som en overraskelse at de ikke får krysse riksgrensen med de personlige skiltene, for det er nemlig ikke lov, melder TV2.

Personer som har gått i fella får imidlertid liten forståelse fra Statens vegvesen, som opplyser til kanalen at det er mer en godt nok opplyst hva som er de gjeldende regler.

– Det er ganske tydelig opplyst om dette. Det står på nettsiden hvor man søker om å få skiltet, og så står det tydelig på den kontrakten man får sammen med skiltet, sier pressesjef i Statens vegvesen Kjell Bjørn Vinje, til TV2.

Pressesjefen sier Norges naboland er informert om at noen nordmenn har personlige bilskilt med kun bokstaver, men kan ikke garantere at dette vil godtas av det lokale trafikkpolitiet.